Real Madrid FK 2013/2014 mövsümü
Real Madrid Futbol Klubu 2013–14 mövsümü — klubun mövcudluğunun 110-cu və İspaniya futbolunun ən yüksək divizionunda ardıcıl 83-cü mövsümüdür. Daxili çempionatla yanaşı Real Madrid bu mövsümdə də İspaniya Kral Kuboku və UEFA Çempionlar Liqasında da mübarizə aparırdı. Mövsüm 1 iyul 2013–30 iyun 2014 tarixləri arasındakı dövrü əhatə edir. Komanda rekord sayda — 33-cü La Liqa çempionluğu uğrunda yarışdı, həmçinin 17-ci dəfə ardıcıl qatıldığı UEFA Çempionlar Liqasında 10-cu titul uğrunda (rekord) mübarizə apardı. Kral Kubokuna 1/16 finaldan qatıldılar. Real Madridin bu mövsümdə forma sponsoru Bwin.com-un yerini alan Emirates oldu.